
Til: Fakultetstyret ved Det medisinske fakultet 



Møtedato:
11 november 2004


Arkivref.:
200405722-1/THH/

Fakultetstyre sak 99/2004 — Forslag til handlingsplan og budsjett for 2005 vedrørende HMS

I følge vedtak FS 90.04 Ansvar og myndighet vedrørende det systematiske HMS-arbeid ved Det medisinske fakultet, har Fakultetsdirektøren ansvaret for å utarbeide forslag til handlingsplan og budsjettforslag vedrørende HMS og legge det fram for godkjennelse i Fakultetstyret.

Forslag til handlingsplan for HMS-tiltak for 2004-2005 (se vedlegg 1)

Forslag til handlingsplan for HMS-tiltak for 2004-2005 er utarbeidet på bakgrunn av tidligere handlingsplaner, innspill og behov fra vernerundene gjennomført i 2003/2004 og i samarbeid med de administrative lederne på instituttene og vernetjenesten 

Kommentar til handlingsplanen 2005

Fakultetet har i løpet av de siste årene lagt ned mye arbeid for å bedre det sikkerhetsmessige arbeidsmiljøet ved fakultetet. Dette gjelder på områder innenfor beredskap, stoffkartotek, kontroll av avtrekkskap og sikkerhetsbenker, innføring av bedre arbeidsrutiner for arbeid med risikofylt arbeid på lab og bedre tilrettelegging for sikkerheten på studentlabbene ved innkjøp av datamaskiner. Viktig er det også at kontakten og samarbeidet med Teknisk avdeling er blitt sterkere slik at innmeldte tiltak blir raskere prioritert og gjennomført. Dette kommer da også tydelig frem av handlingsplanen ved at en rekke ønskede tiltak allerede er gjennomført. Fakultetet vil fortsette arbeidet med å gjøre arbeidsplassen sikrest mulig for alle ansatte og studenter, og  prioriterer  i 2005 arbeidet med å risikovurdere og tilrettelegge med nødvendige tiltak (både nye og gamle) risikofylte arbeidsoppgaver (se vedlegg 3). 

Videre kommer det fram av handlingsplanen ønske om tiltak rettet  mot det psykososiale arbeidsmiljøet ved fakultet. Dette gjelder blant annet forslaget om utprøving av fleksitid og oppstart med medarbeidersamtaler der det er ønsket. Et annet punkt på handlingsplanen er forslaget om å klargjøre/synliggjøre avdelingsleders ansvar og myndighet. Ved Institutt for klinisk medisin foreligger det allerede et vedtak som omhandler dette (vedlegg 4) og lignende vedtak bør vurderes for alle instituttene ved  fakultetet. Når det gjelder avdelingsleders ansvar og myndighet vedrørende HMS  har vedtaket FS 90.04 klargjort mange områder.

Forslaget til handlingsplan omhandler  også et tiltak kalt; Trivsel og glede (seminar), dette for å synliggjøre at fakultetet  for kommende periode også ønsker å  prioritere tiltak som kan bedre det psykososiale arbeidsmiljøet. Hvilke tiltak og hvilken metode som blir valgt er ikke klargjort, men vil bli utarbeidet i samarbeid med de administrative lederne på instituttene og vernetjenesten. 

Etter  behandling i Fakultetstyret er det viktig at vedtaket synliggjøres både på institutt og avdelingsnivå.

Budsjettforslag vedrørende  HMS-tiltak for post 40040 området vernemidler 2005

 (se vedlegg 2).

Budsjettforslaget for 2005 er delt i tre områder;

Generelle utgifter er utarbeidet på grunnlag av tidligere års erfaringer /utgifter vedrørende HMS-tiltak ved fakultetet. Dette gjelder blant annet frikjøp av hovedverneombudet på 20% stilling (max kr 70 000). Det er videre satt opp kr 30 000,- til gjennomføring av seminar som synliggjør mulige utgifter vedrørende tiltak som kan bedre det psykososiale arbeidsmiljøet. Til sammen  er de budsjetterte utgiftene her satt til  kr 200 000,- (kr 190 000,- i 2003)

Årlige vedlikeholdsutgifter dekker utgiftene vedrørende kontroll og vedlikehold av LAF/Sikkerhetsbenkene ved Det medisinske fakultet; kr 100 000,- . (Utgifter vedrørende kontrollen av alle sikkerhetsbenkene på Medfak  i 2004  på kr 130 000,-)

Spesielle utgifter er utarbeidet på grunnlag av de behovene som er kommet fram  ved HMS-gjennomgangen, andre nødvendige tiltak innmeldt fra brukerne og nødvendige tiltak vedrørende risikovurderinger; kr 95 000,- (kr 120 000,- i 2003).

Budsjettforslag  for HMS-tiltak post 40040 omr. vernemidler for 2005 blir da totalt på kr. 395.000,-

( kr. 385.00,- i 2004)

Forslag til vedtak 

1.
Fakultetstyret godkjenner den foreslåtte handlingsplanen for HMS-tiltak for 2005 slik den framkommer i saksframlegget og vedlegg 1.

2. Fakultetstyret godkjenner budsjettforslaget vedrørende  HMS-tiltak for post 40040 område vernmidler for 2005 slik det framkommer i saksframlegget og vedlegg 2.

3.
Fakultetstyret ber om at vedtaket synliggjøres på institutt og avdelingsnivå.

Tromsø, 25.10.2004

	HMS-koordinator

